32006R0802
L 144/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 802/2006 НА КОМИСИЯТА
от 30 май 2006 година
за определяне коефициентите на преобразуване, прилагани към риби от рода Thunnus и Euthynnus
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 104/2000 на Съвета от 17 декември 1999 г. относно общата организация на пазарите на рибни продукти и аквакултури (1), и по-специално член 26, параграф 3 от него,
като има предвид, че:
(1)
Регламент (ЕИО) № 3510/82 на Комисията от 23 декември 1982 г. за определяне на коефициентите на преобразуване, приложими за риба тон (2), е изменян съществено няколко пъти (3). В интерес на яснотата и рационалността споменатия регламент трябва да бъде систематизиран.
(2)
Всяка година в Общността се определя цена на производител за риби от рода Thunnus и Euthynnus, предназначена за консервната промишленост.
(3)
Трябва да се определят също и коефициентите на преобразуване, прилагани към различните видове, размери и представяне на рибите от рода Thunnus и Euthynnus.
(4)
Мерките, предвидени в настоящия регламент, са в съответствие с със становището на Управителния комитет по рибни продукти,
ПРИЕ НАСТОЯЩИЯ РЕГЛАМЕНТ:
Член 1
Коефициентите на преобразуване, прилагани към различните видове, размери и представяне на рибите от рода Thunnus и Euthynnus, са изброени в приложение I.
Член 2
Регламент (ЕИО) № 3510/82 се отменя.
Позоваванията на отменения регламент се считат за позовавания към настоящия регламент и се тълкуват в съответствие с корелационната таблица в приложение III.
Член 3
Настоящият регламент влиза в сила на двадесетия ден след неговото публикуване в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 май 2006 година.